**ZMLUVA O VÝPOŽIČKE**

**Článok**

**ZMLUVNÉ STRANY**

1. **P****OŽIČIAVATEĽ**

***Alternatíva pre*** ***požičiavateľa, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**požičiavateľ**“)

***Alternatíva pre*** ***požičiavateľa, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**požičiavateľ**“)

1. **VYPOŽIČIAVATEĽ**

***Alternatíva pre*** ***vypožičiavateľa, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**vypožičiavateľ**“)

***Alternatíva pre*** ***vypožičiavateľa, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**vypožičiavateľ**“)

Požičiavateľ a vypožičiavateľ ďalej spoločne aj „**zmluvné strany**“ alebo jednotlivo „**zmluvná** **strana**“).

**Článok**

**PREDMET ZMLUVY**

* 1. Predmetom tejto zmluvy je dohoda medzi požičiavateľom a vypožičiavateľom o podmienkach prenechania hnuteľnej veci vo vlastníctve požičiavateľa (ďalej len „**predmet výpožičky**“) požičiavateľom do bezodplatného užívania vypožičiavateľovi za podmienok dohodnutých v tejto zmluve.
  2. Predmetom výpožičky je nasledovná hnuteľná vec:

Druh: [●]

Značka: [●]

Model: [●]

Identifikačné číslo: [●]

Farba: [●]

Príslušenstvo: [●]

Počet kusov: [●].

* 1. Požičiavateľ na základe tejto zmluvy bezodplatne prenecháva vypožičiavateľovi predmet výpožičky na dobu uvedenú v tejto zmluve do výpožičky za podmienok dohodnutých v tejto zmluve.
  2. Vypožičiavateľ na základe tejto zmluvy prijíma predmet výpožičky od požičiavateľa na bezodplatné užívanie po dobu uvedenú v tejto zmluve za podmienok dohodnutých v tejto zmluve.
  3. Celková hodnota predmetu výpožičky bez DPH predstavuje sumu [●] € (slovom: [●] eur).

**Článok**

**DOBA VÝPOŽIČKY**

* 1. Zmluvné strany sa dohodli, že doba výpožičky bude [●] (slovom: [●]), nepresiahne však dobu platnosti tejto zmluvy.
  2. Doba výpožičky začína plynúť okamihom dodania predmetu výpožičky vypožičiavateľovi v súlade s touto zmluvou.

**Článok**

**PRÁVA A POVINNOSTI ZMLUVNÝCH STRÁN**

* 1. Požičiavateľ poskytne predmet výpožičky vypožičiavateľovi jeho dodaním vypožičiavateľovi do miesta dodania preukázateľne špecifikovaného požičiavateľovi vypožičiavateľom, a to v lehote do [●] (slovom: [●]) dní od nadobudnutia účinnosti tejto zmluvy. Ak vypožičiavateľ podľa predchádzajúcej vety nešpecifikuje požičiavateľovi miesto dodania na účely dodania predmetu výpožičky, miestom dodania predmetu výpožičky vypožičiavateľovi bude sídlo vypožičiavateľa uvedené v Článku I. tejto zmluvy.
  2. Vypožičiavateľ je povinný prevziať predmet výpožičky od požičiavateľa pri jeho dodaní a bezodkladne písomne potvrdiť jeho prevzatie požičiavateľovi. Bez ohľadu na predchádzajúcu vetu nebezpečenstvo škody na predmete výpožičky vrátane nebezpečenstva náhodnej skazy a náhodného zhoršenia predmetu výpožičky prechádza na vypožičiavateľa súčasne s dodaním predmetu výpožičky vypožičiavateľovi.
  3. Požičiavateľ je povinný odovzdať vypožičiavateľovi predmet výpožičky v stave spôsobilom na riadne užívanie. Ak treba, aby sa pri užívaní predmetu výpožičky zachovali osobitné pravidlá, najmä ak sa užívanie riadi návodom alebo je upravené technickou normou, je požičiavateľ povinný vypožičiavateľa s nimi oboznámiť, ibaže ide o pravidlá všeobecne známe. Ak požičiavateľ nesplní túto povinnosť, je povinný nahradiť vypožičiavateľovi škodu, ktorá z toho vznikla.
  4. Vypožičiavateľ sa zaväzuje, že bude užívať predmet výpožičky na nasledovný účel: [●].
  5. Vypožičiavateľ je povinný užívať predmet výpožičky riadne a v súlade s účelom uvedeným v tejto zmluve, a je povinný chrániť predmet výpožičky pred poškodením, stratou alebo zničením. V tejto súvislosti je vypožičiavateľ povinný bezodkladne písomne informovať požičiavateľa o nutnosti vykonania opráv predmetu výpožičky. Vypožičiavateľ je oprávnený sám vykonávať nevyhnutné opravy na predmete výpožičky, ktoré neznesú odklad, je však povinný o tom bezodkladne informovať požičiavateľa, inak plne zodpovedá za škody spôsobené na predmete výpožičky z dôvodu nesplnenia tejto povinnosti.
  6. Vypožičiavateľ nie je oprávnený predmet výpožičky užívať na iný účel, než je účel uvedený v tejto zmluve a nie je oprávnený prenechať predmet výpožičky na užívanie inému.
  7. Náklady súvisiace s prevádzkou a užívaním predmetu výpožičky, ako aj prípadný spotrebný materiál potrebný na prevádzku predmetu výpožičky si zabezpečuje vypožičiavateľ sám na vlastné náklady.
  8. Vlastníkom predmetu výpožičky ostáva po celú dobu trvania tejto zmluvy, respektíve po dobu trvania výpožičky požičiavateľ.
  9. Vypožičiavateľ je povinný vrátiť predmet výpožičky, len čo ho nepotrebuje, najneskôr však do konca doby zapožičania uvedenej v tejto zmluve, prípadne k okamihu zániku platnosti tejto zmluvy, pričom je povinný vrátiť predmet výpožičky v stave v akom ho prevzal s ohľadom na obvyklé opotrebovanie.
  10. Požičiavateľ môže požadovať vrátenie predmetu výpožičky aj pred skončením doby zapožičania uvedenej v tejto zmluve, ak vypožičiavateľ neužíva predmet výpožičky riadne alebo ak ho užíva v rozpore s účelom, ktorému slúži.
  11. Počas doby trvania užívania predmetu výpožičky zo strany vypožičiavateľa má požičiavateľ právo vykonať kontrolu technického stavu predmetu výpožičky, pričom vypožičiavateľ je povinný umožniť požičiavateľovi vykonať príslušnú kontrolu. Vypožičiavateľ je ďalej povinný na základe výzvy požičiavateľa mu preukázať, že užíva predmet výpožičky v súlade s touto zmluvou. Ak vypožičiavateľ neužíva predmet výpožičky na dohodnutý účel, alebo ak predmet výpožičky neužíva riadne, alebo ak užíva predmet výpožičky na iný účel, ako je účel uvedený v tejto zmluve, môže požičiavateľ požadovať vrátenie predmetu výpožičky aj pred skončením doby zapožičania uvedenej v tejto zmluve. Vypožičiavateľ je v takom prípade povinný predmet výpožičky bezodkladne vrátiť požičiavateľovi, najneskôr však do 30 (slovom: tridsiatich) dní odo dňa doručenia písomnej výzvy požičiavateľa, prípadne v osobitnej lehote určenej požičiavateľom. Uvedené platí primerane aj pre akúkoľvek časť predmetu výpožičky.
  12. Požičiavateľ vyhlasuje, že predmet výpožičky je v stave spôsobilom na riadne užívanie, pričom na predmete výpožičky neviaznu žiadne faktické ani iné právne vady, ktoré by obmedzovali užívanie predmetu výpožičky v súlade s touto zmluvou.
  13. Požičiavateľ i vypožičiavateľ sú pri plnení tejto zmluvy a pri užívaní predmetu výpožičky viazaní všeobecne záväznými právnymi predpismi platnými na území Slovenskej republiky.

**Článok**

**TRVANIE ZMLUVY**

* 1. Zmluvné strany sa dohodli, že táto zmluva sa uzatvára na dobu určitú do [●].
  2. Vypožičiavateľ je povinný predmet výpožičky vrátiť požičiavateľovi:

1. len, čo ho nebude potrebovať alebo prestane existovať dôvod a účel výpožičky,
2. pri zániku platnosti tejto zmluvy,
3. na základe písomnej žiadosti požičiavateľa doručenej vypožičiavateľovi.

**Článok**

**ZÁVEREČNÉ USTANOVENIA**

* 1. Táto zmluva sa uzatvára, riadi a vykladá v súlade s právnym poriadkom Slovenskej republiky, najmä ustanoveniami zákona č. 513/1991 Zb. Obchodný zákonník v znení neskorších predpisov a zákona č. 40/1964 Zb. Občiansky zákonník v znení neskorších predpisov.
  2. Táto zmluva nadobúda platnosť a účinnosť dňom jej podpísania oboma zmluvnými stranami a uvedeným momentom sa považuje za uzavretú.
  3. Táto zmluva sa vyhotovuje v dvoch (2) originálnych rovnopisoch, po jednom (1) pre každú zmluvnú stranu.
  4. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, sa pokúsia vyriešiť prednostne zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa platných právnych predpisov Slovenskej republiky.
  5. Akékoľvek zmeny, dodatky alebo doplnky k tejto zmluve musia mať písomnú formu a musia byť vyhotovené so súhlasom oboch zmluvných strán, vo forme číslovaných dodatkov, ktoré sa po ich podpísaní oboma zmluvnými stranami stanú neoddeliteľnou súčasťou tejto zmluvy.
  6. Pokiaľ by ktorékoľvek ustanovenie tejto zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie zmluvy takým, ktoré bude platné a účinné a ktoré bude v čo možno najväčšej možnej miere zodpovedať vôli a úmyslu zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto zmluvy.
  7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok, ani v omyle.
  8. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

|  |  |  |
| --- | --- | --- |
| **POŽIČIAVATEĽ** |  | **VYPOŽIČIAVATEĽ** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: |  | Meno: |
| Funkcia: |  | Funkcia: |
| Dátum: |  | Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: |  | Meno: |
| Funkcia: |  | Funkcia: |
| Dátum: |  | Dátum: |